Мы махуэхэм
Мэлыжьыхьым и 27, щэбэт
1974 гъэм Байкал-Амур гъущI гъуэгур (БАМ-р) ухуэн щIадзащ.
УФ-ми КъБР-ми щIыхь зиIэ я артист, КъБР-м и Къэрал саугъэтым и лауреат Шыбзыхъуэ Басир и ныбжьыр илъэс 61-рэ ирокъу.
Шэрджэс политик, хьэрычэтыщIэ, псапащIэ Къэзанокъуэ Руслан и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градус 16 — 20, жэщым градуси 8 — 12 щыхъунущ.
Мэлыжьыхьым и 28, тхьэмахуэ
Лэжьыгъэр хъумэным и дунейпсо махуэщ
Химие шынагъуэнша-гъэм и махуэщ
Къуэш зэрыщIа къалэхэм я дунейпсо махуэщ
1874 гъэм къалъхуащ Щхьэлахъуэ Чэбэхъан, Хэку зауэшхуэм быни 9, зы нысэ, къуэрылъху-пхъурылъхуу 3 зыгъэкIуа шапсыгъ анэр. Абыхэм ящыщу къэзыгъэзэжа имылъагъуу дунейм ехыжащ.
Шэрджэс тхакIуэ ДыщэкI Мухьэмэд къызэралъхурэ илъэси 111-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык уэфIу щыщытынущ. Хуабэр махуэм градус 19 — 23, жэщым градус 11 — 16 щыхъунущ.
Мэлыжьыхьым и 29, блыщхьэ
Къафэм и дунейпсо ма-хуэщ
Химие Iэщэ къагъэсэбэпу ирагъэкIуэкIа зауэхэм хэкIуэдахэм я фэеплъ махуэщ
1770 гъэм Австралиер къахутащ.
1942 гъэм Къардэн Къубатий Ленин орден етIуанэу къратащ.
1964 гъэм ЩоджэнцIыкIу Алий и цIэр зезыхьэ Къэбэрдей къэрал драмэ театрым щагъэуващ «Лалуцэ» япэ адыгэ балетыр.
Дунейм и щытыкIэнур
«pogoda.yandex.ru» сайтым къызэритымкIэ, Налшык уэфIу щыщытынущ. Хуабэр махуэм градус 22 — 25, жэщым градуси 13 — 17 щыхъунущ.
